Staja Fon Drejk

## Profesor Staja Fon Drejk

Profesor Staja Fon Drejk je antopomorfni patak kreiran od strane Volta Diznija. On je prikazan kao rođak Paje Patka (najverovatnije teča) i moguće je da je muž Matilde MekPatak (nigde nije potvrđeno, to je samo tvrdnja crtača Dona Rosa). On je predstavljen kao naučnik i predavač koga svi smatraju "pokretnom enciklopedijom".

## Osnovne informacije

Staja Fon Drejk se prvi put pojavio u seriji *Volt Diznijev svet u boji*, 24. septembra 1961. godine. Originalno su ga dizajnirali Milt Kahl i Vard Kimbal. 25. septembra 1961. Staja se pojavio u novinskom stripu Ala Taliafera.

Staja dolazi iz Beča i mnogi autori smatraju da njegova porodica čini nemačku liniju porodičnog stabla Patak. Nikada nije konkretno rečeno u kakvom je srodstvu Staja sa Pajom. U novinskom stripu, rečeno je da je Staja, Pajin ujak (teča ili stric). U stripu crtača Tonija Strobla, iz 1961. godine, naglašeno je da je Staja, baka Katin rođak. Prema Don Rosi, Staja je muž Matilde MekPatak, jedne od Bajinih sestara, međutim u seriji *Volt Diznijev svet u boji*, Staja je rekao da je neženja.

### Znanje

Staja poseduje ogromno znanje. Od svog detinjstva, trudio se da stekne što više diploma. U jednom od Pajinih stripova, Staja je izjavio da ima oko devedeset osam diploma. Prikazan je kako ima problema sa društvom (asocijalan je) i često ima problema sa senilnošću. Ponekad, Staja i Proka se takmiče ko je bolji naučnik.

## Pojavljivanja

### *Diznilend*

Kako bi predstavio zabavni park Diznilend, Dizni je početkom pedesetih godina, otpočeo sa prikazivanjem serije *Diznilend* (koja je nekoliko puta menjala ime). 1961. godine, nakon potpisivanja novih ugovora i planiranja parka Svet Volta Diznija, Diznijevi animatori su kreirali Staju, kako bi prestavio novi park. Staja je brzo stekao popularnost, i često se pojavljivao kao domaćin nedeljnog šoa, čak je jednom i nominovan za Oskara. On je dobio i saradnika, Hermana, koji ga je pratio u mnogim pojavljivanjima.

### *Pačije priče*

Staja se pojavio kao gostujući lik serije *Pačije priče* u epizodi "Ćutanje je zlato". U ovoj seriji on je Lančpedov psihijatar. On je imao kameo u epizodi "Bajaljuga" u kojoj mu jedan od braće Buldoga, gurne glavu u hranu na stolu.

### *Luckasto doba crtaća*

Staja se pojavio u seriji *Luckasto doba crtaća*, imajući dva gostovanja u prvoj i osmoj epizodi, kao ekspert za crtać-fiziku.

### *Bonker*

U nekoliko epizoda serije, *Bonker*, Staja se pojavio kao gostujući lik. Kao i u seriji *Pačije priče*, Staja je i ovde psihijatar. U nekoliko epizoda on je igrao ključnu ulogu, kao što su "Crtać koji je pojeo Holivud", "Ris groznica", "Kada se duhovi pomere", "Crtać na dan".

### *Pačija ekipa*

U seriji *Pačija ekipa*, Staja živi u laboratoriji u Patkovgradu; on, takođe, drži piceriju, kojom plaća svoje naunčne rekvizite. U epizodi "Veoma moćne patke", Raja, Gaja i Vlaja posećuju Staju, nakon što im je Paja naredio da očiste svoje sobe. Dok su bili u Stajinoj laboratoriji, odlučili su da testiraju jedan od njegovih izuma. On im je dozvolio i mašina im je dala super moći. Staja se pojavio i u epizodi "Patak Kvak", gde je kreirao mašinu kreator zemljotresa.

### *Mikijeva fabrika*

U seriji, Staja je dobio sopstvene kratke serije "Stajina kuće genija" gde je on pokazivao svoje izume, koji bi mogli da olakšaju život, ali tokom kreiranja, obično, nešto pođe naopako i na kraju sve bude uništeno. Kao glavni lik pojavio se u tri regularne epizode. "Opuštanje sa Fon Drejkom", u kojoj se profesor trudi da omeška Pajine nerve. U epizodi "Hidro pištolj", Staja je slučajno kreirao teleportacionu kadu. U epizodi "Futurmanija" Stajin poslednji izum je korišćen na Mikiju, Paji i Šilji. Staja se pojavio i u epizodama, u kojima su drugi likovi glavni likovi.

### *Mikijev klub*

U ovoj seriji, Staja je prikazan kao luckasti profesor. U nekoliko epizoda on je imao jednu od glavnih uloga. Najpoznatije njegovo pojavljivanje je u seriji "Pitajte Fon Drejka". Ovde, Miki, umoran od Stajinog pretvaranja da zna sve, izaziva profesora na različite izazove celo veče. Pred kraj epizode, Miki izaziva Staju da nabroji sve goste kluba. Staja je išao po klubu i uz pesmu predstavljao sve likove, ali je ipak zaboravio sebe. U ostalim epizodama, Staja je lik koga Miki i prijatelji kada postoji problem u klubu. U epizodi "Super Šilja", Staja je upozorio da meteor stiže. U epizodi "Klub genija", Staja je napravio robtske kopije, Mikija, Paje, Šilje, Plutona, Pate i Mini.

On se pojavio u filmu *Mikijev magični Božić: Zaglavljeni u Mikijevom klubu*, gde je on na bini držao predavanje.

### *Mikijeva igraonica*

U ovoj seriji, Staja je jedan od sporednih likova i kreator igraonice. On je stvorio igraonicu, kao poklon Mikiju, koji ga je opremio, mnoštvom korisnih predmeta. Kao i u njegovim prethognim pojavljivanjima, Stajini izumi obično izazivaju nevolje i nezgode. Neki Stajini izumi su spasili dan.

### *Miki Maus*

Staja se pojavio u animiranoj seriji *Miki Maus*. Prvi put se pojavio u epizodi "Do dna" kao muzejski naučnik i vodič koji predstavlja mnoge naučne izume. U ovoj epizodi Miki i Šilja su izumom za smanjivanje smanjeni i završili su u Pajinoj unutrašnjosti. Nakon nekoliko sabavnih scena, njih dvojica su se povećali, i prouzrokovali su da Paja izlegne jaje, što je znatno zaintrigiralo naučnike. Staja se pojavio i u epizodi "Čuda dubine", gde on vodi Mikija, Paju i Šilju da istražuju dubine.

## Pojavljivanja u stripovima

Staja se prvi put u stripu pojavio 24. septembra 1961. godine u Pajinom novinskom stripu (kao što je ranije pomenuto). Osim jednog kratkog pojavljivanja u strip serijama *Ujka Baja*, Staja se nije pojavljivao u ostalim stripovima "oca Patkovgrada" Karla Barksa. 1961. godine pojavila se serija stripova u kojima je glavni lik bio Fon Drejk. Tvorac ove serije bio je Toni Strobl, i ona je ukinuta nakon četiri izdanja. Staja se, kasnije, pojavljivao u mnogim stripovima Paje i prijatelja. Danas, je jedan od najpoznatijih strip likova, naročito onih u Italiji.

## Video igrice

Staja se pojavio u igricama *Šiljina histerična istorijska tura*, *Miki spasava dan*, *Mikijev autoput*, *Diznijev golf*, *Mikijeve trke*.

## Diznijevi parkovi

Staja Fon Drejk je jedan od najpoznatijih likova Diznijevog svet, ali redak je gost raznih manifestacija i događaja. Uz Mikija, Paju, Mini, Patu, Šilju, Plutona, Baju, Raju, Gaju i Vlaju pojavio se u Mikijevom Crtaćgradu.

## Zanimljivosti

* Staja može da piše sa obe ruke.
* Pre nego što je Don Rosa reko da je Stajina žena Matilda MekPatak, on je izlazio sa patkom Alisom u serija stripova iz 1985. godine.

Kategorija:Pačije priče
Kategorija:Mikijeva fabrika
Kategorija:Mikijev klub
Kategorija:Pačija ekipa
Kategorija:Miki Maus (serija)
Kategorija:Bonker
Kategorija:Mikijeva igraonica
Kategorija:Miki i prijatelji
Kategorija:Likovi iz stripova
Kategorija:Likovi iz video igrica
Kategorija:Likovi iz filmova
Kategorija:Likovi iz serija
Kategorija:Patke
Kategorija:Patkovgrađani
Kategorija:Diznijevi likovi